CELEX: 32009B0643
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Eurojust-yksikön talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/112
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Eurojust-yksikön talousarvion toteuttamisesta varainhoitovuonna 2007
   (2009/643/EY)
   EUROOPAN PARLAMENTTI, joka
   
               —
            
            
               ottaa huomioon Eurojust-yksikön lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2007 sekä Eurojust-yksikön vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0161/2009),
            
         
               1.
            
            
               myöntää Eurojust-yksikön hallinnolliselle johtajalle vastuuvapauden yksikön talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 57.
   
      (2)  EUVL C 311, 5.12.2008, s. 142.
   
      (3)  EYVL L 248, 16.9.2002, s. 1.
   
      (4)  EYVL L 63, 6.3.2002, s. 1.
   
      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon Eurojust-yksikön lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2007 sekä Eurojust-yksikön vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0161/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 22. huhtikuuta 2008 Eurojust-yksikön hallinnolliselle johtajalle vastuuvapauden Eurojust-yksikön talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa muun muassa
               
                           —
                        
                        
                           pani merkille tilintarkastustuomioistuimen vuoden 2006 kertomuksessaan esittämän huomautuksen, että hallintomenoihin liittyvistä määristä siirrettiin seuraavaan varainhoitovuoteen 33 prosenttia ja toimintamenoihin liittyvistä määristä 30 prosenttia, että määrärahoja siirrettiin budjettikohdasta toiseen runsaasti ja että monessa tapauksessa tositteet eivät olleet riittävän yksityiskohtaisia, joten talousarvion erittelyperiaatetta ei noudatettu tarkasti;
                        
                     
                           —
                        
                        
                           pani niin ikään merkille tilintarkastustuomioistuimen huomautuksen, jonka mukaan hankintoja koskevia sääntöjä ei pantu täytäntöön kurinalaisesti eikä käyttöomaisuutta ollut luetteloitu rekisteriin, josta olisivat käyneet ilmi kaikki käyttöomaisuuserät arvoineen ja jota olisi voitu käyttää Eurojust-yksikön omaisuuden seurantaan; kehottaa Eurojust-yksikköä noudattamaan tarkkaan julkisia hankintoja koskevia sääntöjä etenkin puitesopimusten yhteydessä;
                        
                     
                           —
                        
                        
                           ilmaisi huolensa Eurojust-yksikön vuosikertomukseen sisältyneestä toteamuksesta, että oli vielä monia tilaisuuksia kehittää Eurojust-yksikön ja OLAFin suhdetta esimerkiksi virallisen yhteistyösopimuksen avulla,
                        
                     
         
               1.
            
            
               panee merkille, että vaikka tilintarkastustuomioistuimen tarkastuslausuma on myönteinen, sen huomautukset osoittavat, että talousarvion toteuttamisessa, hankintamenettelyissä ja palvelukseen ottamisen suunnittelussa on edelleen rakenteellisia ongelmia;
            
         
               2.
            
            
               panee tyytyväisenä merkille Eurojust-yksikön vuosikertomuksessa 2007 esitetyn tiedon, että yksikkö on siirtynyt suoriteperusteiseen kirjanpitoon 1. lokakuuta 2007;
            
         
               3.
            
            
               panee merkille Eurojust-yksikön vuosikertomuksesta 2007, että yksikön nopean kasvun ja siitä johtuvan uuden päätoimipaikan tarpeen vuoksi yksikkö tekee yhteistyötä isäntävaltion kanssa varmistaakseen väliaikaisesti lisää toimistotilaa; panee merkille Eurojust-yksikön vuosikertomuksesta 2007, että isäntävaltio on sitoutunut järjestämään sopivat uudet tilat vuoteen 2012 mennessä;
            
         
               4.
            
            
               pyytää Eurojust-yksikköä sisällyttämään vuosikertomukseensa 2008 tietoa etenemisestä neuvotteluissa, jotka koskevat uutta päätoimipaikkaa, tilapäisjärjestelyjä ja taloudellisia vaikutuksia;
            
         Suurien määrien siirtäminen seuraavaan varainhoitovuoteen
   
               5.
            
            
               panee merkille tilintarkastustuomioistuimen havainnon, että vuoden 2007 talousarvioon otetuista 18 000 000 eurosta 5 200 000 euroa siirrettiin seuraavaan varainhoitovuoteen;
            
         
               6.
            
            
               on huolestunut tilintarkastustuomioistuimen päätelmästä, että näin suuret määrärahasiirrot ovat vuotuisuusperiaatteen vastaisia ja viittaavat siihen, että Eurojust-yksikön toimien ohjelmatyö ja seuranta on puutteellista;
            
         
               7.
            
            
               panee merkille Eurojust-yksikön vastauksen, jonka mukaan suuret määrärahasiirrot johtuivat varainhoitohenkilöstön puutteesta ja uuden hankintamenettelyn täytäntöönpanoon liittyneistä vaikeuksista; panee merkille, että vain 95 virkaa vuoden 2007 henkilöstötaulukon 147 virasta oli täytetty;
            
         
               8.
            
            
               panee merkille, että Eurojust-yksikkö on esitellyt jatkuvan vähennysstrategian vuodelle 2008;
            
         Hankintamenettelyissä ilmenneet puutteet
   
               9.
            
            
               panee merkille, että Eurojust-yksikkö on tilintarkastustuomioistuimen edeltävinä vuosina esittämien huomautusten johdosta keskittänyt hankintamenettelyidensä hallinnoinnin erityiselle yksikölle;
            
         
               10.
            
            
               pitää kuitenkin valitettavana, että tilintarkastustuomioistuin on edeltävien kahden vuoden tapaan todennut yhä puutteita hankintamenettelyissä;
            
         
               11.
            
            
               on yllättynyt tilintarkastustuomioistuimen havainnosta, että Eurojust-yksikkö on jatkanut voimassa olevia sopimuksia sääntöjen vastaisesti, vaikka sopimusten umpeutuminen oli ollut tiedossa pitkään;
            
         
               12.
            
            
               yhtyy täysin tilintarkastustuomioistuimen suositukseen, että tulojen ja menojen hyväksyjän olisi laadittava toimiva suunnitelma hankintamenettelyiden hallinnointia varten;
            
         
               13.
            
            
               panee merkille, että Eurojust-yksikkö on laatinut yleisen hankintasuunnitelman vuodelle 2008 ja tehnyt päätöksen hankintatoiminnan organisoinnista ja siihen liittyvistä seikoista ja että kaikista tilintarkastustuomioistuimen mainitsemista sopimuksista on esitetty uusi tarjouspyyntö sääntöjen mukaisesti;
            
         Palvelukseen ottamisen suunnittelussa ilmenneet puutteet
   
               14.
            
            
               panee merkille tilintarkastustuomioistuimen havainnon, että vuoden 2007 henkilöstötaulukossa oli 147 virkaa verrattuna vuoden 2006 taulukon 112 virkaan ja että vuoden 2006 lopussa oli täytetty vain 87 virkaa;
            
         
               15.
            
            
               on huolestunut tilintarkastustuomioistuimen havainnosta, että Eurojust-yksikkö ei onnistunut ottamaan palvelukseen 60:tä henkilöä, jotka olisi tarvittu täyttämään vuoden 2007 henkilöstötaulukko, vaan että vuoden 2007 lopussa oli täytetty vain 95 virkaa;
            
         
               16.
            
            
               yhtyy tilintarkastustuomioistuimen näkemykseen, että tämä on osoitus puutteista Eurojust-yksikön palvelukseen ottamisen suunnittelussa;
            
         
               17.
            
            
               pitää valitettavana Eurojust-yksikön itsensäkin tunnustamaa tosiasiaa, että huomattava henkilöstövajaus on vaikuttanut kielteisesti yksikön talousarvion toteuttamiseen;
            
         
               18.
            
            
               panee merkille Eurojust-yksikön vastaukset, joiden mukaan se aikoi täyttää henkilöstötaulukossaan olevat virat vuonna 2008;
            
         
               19.
            
            
               panee merkille, että vuoden 2008 henkilöstötaulukossa olleista 175 virasta oli vuoden 2008 lopussa täytetty 130; panee tyytyväisenä merkille, että Eurojust-yksikkö vähensi avoinna olevien virkojen osuutta, joka vuoden 2007 lopussa oli 34 prosenttia, vuoden 2008 lopussa 25 prosenttiin; vaatii Eurojustia toteuttamaan lisäponnisteluja täyttääkseen avoinna olevat virat mahdollisimman pian;
            
         
               20.
            
            
               panee merkille Eurojust-yksikön vuosikertomuksesta 2007, että yksikkö
               
                           —
                        
                        
                           on laatinut henkilöstöpolitiikkaa koskevan monivuotisen suunnitelman vuosiksi 2007–2010,
                        
                     
                           —
                        
                        
                           on vahvistanut uuden palvelukseenotto-ohjelman, jossa käsitellään oikeudellista kehystä, periaatteita, valintamenettelyjä, tehtäviä ja asiassa mukana olevia toimijoita,
                        
                     
                           —
                        
                        
                           aikoo allekirjoittaa virastojen välisen työmarkkinasopimuksen;
                        
                     
         Vuoden 2006 vastuuvapausmenettelyn seuranta
   
               21.
            
            
               kehottaa Eurojust-yksikköä noudattamaan tilintarkastustuomioistuimen suosituksia, erityisesti talousarvion toteuttamista, hankintamenettelyjä ja palvelukseen ottamista koskevia suosituksia, ja tekemään vuosikertomuksessaan 2008 yksityiskohtaisesti selkoa toteutetuista toimista;
            
         
               22.
            
            
               on tyytyväinen 24. syyskuuta 2008 tehtyyn sopimukseen Eurojust-yksikön ja OLAFin välisistä yhteistyöjärjestelyistä (7);
            
         
               23.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (8).
            
         
      (1)  EUVL C 278, 31.10.2008, s. 57.
   
      (2)  EUVL C 311, 5.12.2008, s. 142.
   
      (3)  EYVL L 248, 16.9.2002, s. 1.
   
      (4)  EYVL L 63, 6.3.2002, s. 1.
   
      (5)  EYVL L 357, 31.12.2002, s. 72.
   
      (6)  EUVL L 88, 31.3.2009, s. 234.
   
      (7)  EUVL C 314, 9.12.2008, s. 3.
   
      (8)  Katso tämän virallisen lehden sivu 206.